Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 659/13/8811	Trebišov, 9.2.2015
EEČ : 2-69-41-2015

U Z N E S E N I E

Trestná vec:	obvinený XXXXX  
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 33/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.1.2014, spisová značka 2 Pv 659/13/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 10.1.2014, spisová značka 2 Pv 659/13/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Trebišove sp. zn. 2 Pv 659/13/8811 zo dňa 10.01.2014, ktoré nadobudlo právoplatnosť 21.01.2014, bolo podmienečne zastavené trestné stíhanie obvineného XXXXX, ktorému bola určená skúšobná doba v trvaní  12 (dvanásť) mesiacov, ako aj to, aby v priebehu skúšobnej doby uhradil dlh vo výške 1.687,24 € pre Sociálnu poisťovňu, a. s., pobočka XXXXX. Skúšobná doba uplynula dňom 21.01.2015.

Po uplynutí skúšobnej doby podľa § 217 ods. 1 Tr. por. prokurátor zisťoval, či sa obvinený v priebehu skúšobnej doby osvedčil. Zo zadovážených dokladov, najmä  správy z  Okresného úradu v Trebišove, Odboru všeobecnej vnútornej správy, Okresného riaditeľstva PZ v Trebišove, ako aj správy o úhrade dlhu od Sociálnej poisťovne, a. s., pobočka XXXXX a odpisu registra trestov zistil, že obvinený v priebehu skúšobnej doby viedol riadny život, nedopustil sa žiadnej inej trestnej činnosti a dlh Sociálnej poisťovni, a. s., pobočka XXXXX vo výške 1.687,24 € uhradil v plnej výške. 

	Preto som v súlade s ustanovením § 217 ods. 1 Tr. por.  rozhodol, že sa osvedčil.

Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e/ Tr. por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kohan
prokurátor